የመጀመሪያው የአፍሪካ መንግስታት የህክምና ባለሙያዎቻቸው እራሳቸውን ከተለያዩ ተላላፊ በሽታዎች የሚከላከሉባቸው እንደ ግላቭስ እና ሲርንጂ የመሳሰሉ የህክምና ቁሳቁሶችን በበቂ እንደሚያቀርብሏቸው የሚል ነው ። ለዚህ ኃላፊነት መሟላት የውጭ የረድኤት ድርጅቶች እገዛ እንዲያደርጉ ተጠቁሟል ። የጤና የትምህርት ተቋማት የሚያሰጥኗቸው ተማሪዎች በአብዛኛው ከገጠሩ ክፍል ቢሆኑ እና ከተመረቁ በኃላ ተመልሰው ወገናቸውን እንዲያገለግሉ የሚያስችልም የዜግነት ትምህርት ቢሰጣቸው የሚለው ሌላው የመፍትሄ ሃሳብ ነው ። እስካሁን ብዙም ትኩረት የማይሰጠው እና የአፍሪካ መንግስታት እና የህክምና ዶክተሮች ቢፈጽሙት የተባለው ሃሳብ ነርሶች እና ሌሎች የጤና ረዳቶች ሃኪሞችን ተክተው መስራት የሚያስችል የህክምና ስልጠና የሚያገኙበት መንገድ ቢበረታታ ይላል ። የበለፀጉት ሃገራት የህክምና ተቋማት የህክምና አሰልጣኞችን በመልማት ላይ ወደአሉ ሃገሮች ልከው ቢያሰሩ የሚለውም ሌላ ተመራጭ ሃሳብ ነው ። በተለይ እነዚህ ባለሙያዎች በአፍሪቃ ያለውን የሰለጠነ የሰው ኃይል የሚያጠናክሩ እና የአቅም ግንባታ ስልጠና የሚሰጡ ሊሆን ይገባል ።